ਦੋਨਿਆਨਾ ਕੌਮੀ ਪਾਰਕ
ਦੋਨਾਨਾ ਰਾਸ਼ਟਰੀ ਪਾਰਕ ਇੱਕ ਕੁਦਰਤੀ ਰਾਖਵਾਂ ਖੇਤਰ ਹੈ ਇਹ ਆਂਦਾਲੂਸੀਆ ਸਪੇਨ ਵਿੱਚ ਸਥਿਤ ਹੈ। ਇਹ 543 ਕਿਮੀ.2 (209.65 sq mi) ਖੇਤਰ ਵਿੱਚ ਫੈਲਿਆ ਹੋਇਆ ਹੈ ਜਿਸ ਵਿਚੋਂ 135 ਕਿਮੀ.2 (52.12 sq mi) ਖੇਤਰ ਸੁਰਖਿਅਤ ਖੇਤਰ ਹੈ। ਇਹ ਪਾਰਕ ਦਲਦਲ ਅਤੇ ਛੋਟੀਆਂ ਧਾਰਾਵਾਂ ਦਾ ਖੇਤਰ ਹੈ। ਇਹ ਲਾਸ ਮਰਿਸਮਸ ਵਿੱਚ ਗੁਅਦਲਕੁਇਵਰ ਨਦੀ ਦੇ ਮੁਹਾਨੇ (ਜਿਥੋਂ ਇਹ ਅੰਧ ਮਹਾਂਸਾਗਰ ਵਿੱਚ ਗਿਰਦੀ ਹੈ) ਤੇ ਸਥਿਤ ਹੈ। ਇਸਨੂੰ 1969 ਵਿੱਚ ਕੁਦਰਤੀ ਸੁਰਖਿਅਤ ਖੇਤਰ ਨਿਸਚਿਤ ਕੀਤਾ ਗਿਆ। ਸਪੇਨ ਦੀ ਸਰਕਾਰ ਨੇ ਇਹ ਖੇਤਰ ਖਰੀਦ ਕੇ ਇਸਨੂੰ ਇੱਕ ਕੁਦਰਤੀ ਸੁਰਖਿਅਤ ਖੇਤਰ ਬਣਾਇਆ। ਇਹ ਖੇਤਰ ਦਲਦਲ ਦੇ ਪਾਣੀ ਦੇ ਕਾਰਨ ਲਗਾਤਾਰ ਖਤਰੇ ਵਿੱਚ ਰਹਿੰਦਾ ਹੈ। ਇਸ ਦਾ ਪਾਣੀ ਤਟ ਦੇ ਨਾਲ ਲਗਦੇ ਖੇਤਰ ਵਿੱਚ ਖੇਤੀ ਲਈ ਵਰਤਿਆ ਜਾਂਦਾ ਹੈ। ਇਸ ਦਾ ਇਹ ਨਾਂ ਦੋਨਾ ਅਨਾ ਦੇ ਸਿਲਵਾ ਵੀ ਮੇਨਡੋਜ਼ਾ ਦੇ ਨਾਂ ਤੋਂ ਪਿਆ। ਉਹ ਮੇਦੀਨਾ-ਸੇਦੋਨੀਆ ਦੇ ਡੀਊਕ ਦੀ ਪਤਨੀ ਸੀ। 1994 ਵਿੱਚ ਯੂਨੇਸਕੋ ਨੇ ਇਸਨੂੰ ਵਿਸ਼ਵ ਵਿਰਾਸਤ ਟਿਕਾਣਿਆਂ ਵਿੱਚ ਸ਼ਾਮਿਲ ਕੀਤਾ। 2006 ਵਿੱਚ ਇੱਥੇ ਆਉਣ ਵਾਲੇ ਸੈਲਨੀਆ ਦੀ ਗਿਣਤੀ 376,287 ਸੀ।